Arutelu:Äge pulmokardiaalne puudulikkus - Vikipeedia, vaba entsüklopeedia

# Arutelu:Äge pulmokardiaalne puudulikkus

### Allikas: Vikipeedia

Hakkasin mõtlema selle peatüki "Ravi" sisu detailsuse peale (kommentaar käib ka teiste haiguste artiklite kohta). Kas on mõtet ära tuua nii detailne annustamine, kas äkki keegi võiks ennast/kedagi teist ise selle "juhendi" järgi ravima hakata ja juhusliku vea tõttu artiklis väga võssa panna? Või saavad patsiendid "liiga targaks" ja hakkavad arste juhendama a-la "miks ma ei saa eufülliini, seda haigust tuleb ravida eufülliiniga" ;-) Ma ei mõtle, et keegi pulmokardiaalset puudulikkust ise raviks, aga küll tuleb neid "lihtsamate" haiguste artikleid ka. Ma absoluutse diletandina kirjutaks ravi peatükki umbes nii detailselt: Olenevalt patsiendi seisundist ravitakse ägedat pulmokardiaalset puudulikkust hepariini, vnoradrenaliini ja morfiini, strofantiini või eufülliiniga. Võibolla on veel seegi liiga detailne. Kindlasti tuleks lisada, et ravi toimub haiglas, mitte ei saa patsient neid ravimeid kodus ise võtta. --Boy 26. august 2005, kell 19.04 (UTC)

  Kui mõni peaks tahtma end ise ravida, küllap ta saab siis ka arstiraamatud kätte. See info on avalik. Olen varjamise vastu. Andres 26. august 2005, kell 19.40 (UTC)

    Mõneti on see õige tähelepanek aga samas ega proviisorid neid ravimeid ilusate silmade või kauni naeratuse eest kätte ei anna ;). Teiseks peab artikkel olema võimalikult põhjalik. Kolmandaks ma ei usu, et nii totakaid inimesi leidub, et nad end ise selle juhendi järgi ravima hakkavad. "Lihtsamate haiguste" puhul kasutatatakse rohkem vast raviteesid, mis igaühele vabalt kättesaadavad. Muidugi võib tekkida küsimus, milleks siis üldse see Ravi rubriik. Kuid entsüklopeedia eesmärk on anda teatud teemast täpne ja konkreetne ülevaade, mistõttu raviskeemide mainimine on artikli seisukohast lähtudes vajalik.Mario 26. august 2005, kell 20.16 (UTC)

      Kindlasti ära jäta ära. Andres 26. august 2005, kell 21.01 (UTC)

  Kusagil kasutusjuhendis tuleks kindlasti kirjutada, et Vikipeedia ei paku meditsiinilist nõu (a la en:Wikipedia:Medical_disclaimer. Võimalik on ka mingi teade panna vastava alaosa juurde. Peep 28. august 2005, kell 11.58 (UTC)

    Jah, mingi standardteade peaks olema igal pool, kus raviviise tutvustatakse. Andres 28. august 2005, kell 12.01 (UTC)

      Võibolla tuleks see lehekülg eesti keelde tõlkida ja panna igasse meditsiinilisse artiklisse vastav link nt Vaata ka alla? Teine võimalus oleks teha lühendatud variant ning lisada see artikli lõppu rasvases kirjas. Siis laheneks tõesti see probleem, et keegi üritaks nende juhendite järgi, nagu Boy mainis, end ravima. Mario 28. august 2005, kell 12.12 (UTC)

        Arvan, et ta võiks olla artikli lõpus. Artikli päises mõjuks ta ehk liiga räigelt. Siim 28. august 2005, kell 12.16 (UTC)

      Minu soovitus ülevalpool oli panna see teade vastava ravist rääkiva alaosa algusesse. Näiteks mingi Mall:Ravi, mis siis viitaks selle "disclaimeri" juurde. Peep 28. august 2005, kell 12.26 (UTC)

        Artikli lõpus kujutaks sellist märget küll ette. Aga milline see mall seal ravist rääkiva alaosa alguses kujunduslikult välja näeks? Mario 28. august 2005, kell 13.15 (UTC)

      Võib olla lihtsalt üks kaldkirjas lause ja link - peaasi, et kõikidel artiklitel oleks sama sõnastus. Peep 28. august 2005, kell 13.16 (UTC)

        Kas selline tekst sobib või tuleks teha mõned muudatused ? Alljärgnev informatsioon on esitatud ülevaatlikkuse huvides ja pole võrdväärne meditsiinilise erihariduse omandanud isiku konsulatatsiooniga. Vikipeedia ei vastuta antud põhimõtete ellurakendamisega kaasnevate tagajärgede eest. Mario 28. august 2005, kell 15.54 (UTC)

          Panen ette sellise redaktsiooni: Järgneb ravimeetodite tutvustus, mis ei ole arstlik nõuanne ja mille lugemine ei saa asendada arsti konsultatsiooni. Vikipeedia ei vastuta iseravimise tagajärgede eest. Andres 28. august 2005, kell 16.00 (UTC)

        Suurepärane! Lisan kohe kõikidele artiklitele. Mario 28. august 2005, kell 16.27 (UTC)

          Enne tuleks teha mall. Kas Mall:Ravi on sobiv nimi? Peep 28. august 2005, kell 16.30 (UTC)
          Tegin selle ära ja muutsin need kaks muudatust juba ära, et need kasutaks malli. Peep 28. august 2005, kell 16.36 (UTC)
        Muide, sinna tuleks lisada link artiklisse Vikipeedia:Meditsiiniline informatsioon, kohe kui see tõlgitud saab. Peep 28. august 2005, kell 16.33 (UTC)

        Suured tänud! Nimi on samuti sobiv. Hakkan öösel tõlkimisega pihta. Sa mõtled, et peaks lisama selle lingi Ravi malli alla? Mario 28. august 2005, kell 16.42 (UTC)
          Ei, ma mõtlen, et peaks selle lingi panema Mall:Ravi sisse, et see ilmuks igale lehele, mis seda malli kasutab. Peep 28. august 2005, kell 16.44 (UTC)

        Selge. Mario 28. august 2005, kell 16.49 (UTC)

      Ma tegin toortõlke ära. Heitke pilgud peale, kas sobib. Mario 28. august 2005, kell 19.30 (UTC)

        Vabandust, pole olnud aega seda veel vaadata. Üks asi küll on - paistab, et oled teinud kohanduse, kuid vabalt võib teha ka sõna-sõnalt tõlke. Peep 28. august 2005, kell 20.17 (UTC)

      OK. Jätan meelde ;). Mario 28. august 2005, kell 20.36 (UTC)

Diletantlik küsimus: kas penumoonia on sünonüüm kopsupõletikuga?--Boy 28. august 2005, kell 08.15 (UTC)

  Õige, pneumoonia on kopsupõletik. Mario 28. august 2005, kell 11.45 (UTC)

Välja otsitud andmebaasist "http://et.wikipedia.org../../../%C3%A4/g/e/Arutelu%7E%C3%84ge_pulmokardiaalne_puudulikkus_4576.html"

##### Views

- Artikkel
- Arutelu
- Viimane redaktsioon

##### Otsi